Murder on the Orient Express (2017)

Murder on the Orient Express estas mistera filmo de 2017 kunproduktorita kaj reĝisorita de Kenneth Branagh el scenaro de Michael Green, bazita sur la samnoma romano de 1934 de Agatha Christie. Ĝi estis la unua apero de Hercule Poirot en la filmoserio. En la filmo stelulas Branagh mem kiel Hercule Poirot, kun Tom Bateman, Penélope Cruz, Willem Dafoe, Judi Dench, Johnny Depp, Josh Gad, Derek Jacobi, Leslie Odom Jr., Michelle Pfeiffer, kaj Daisy Ridley. La intrigo temas pri kiel Poirot, fama detektivo, esploras murdon okazanta en la luksa trajno Orient Express en la 1930-aj jaroj. 

Intrigo

En 1934, fama belga detektivo Hercule Poirot solvas ŝtelon ĉe la Preĝejo de la Sankta Tombo en Jerusalemo. Intencante reveni al Londono, lia amiko Bouc aranĝas tranoktejon por Poirot sur la Simplon-itinera trajno, la Orient Express. Kune kun Bouc, la kunpasaĝeroj de Poirot estas vidvino Caroline Hubbard; komercisto Edward Ratchett, lia servisto Edward Masterman kaj sekretario Hector MacQueen; maljuna rusa princino Natalia Dragomiroff kaj ŝia servistino Hildegarde Schmidt; hungara diplomato grafo Rudolf Andrenyi kaj lia edzino Elena; kuracisto John Arbuthnot; Mary Debenham, guvernistino; Pilar Estravados, hispana misiistino; kub-usona aŭtovendisto Biniamino Marquez; kaj Gerhard Hardman, aŭstra universitata profesoro.

Ricevinte minacajn leterojn, Ratchett provas dungi Poirot por protekti lin dum la vojaĝo, sed Poirot malakceptas, ne volante fari komercon kun suspektinda rolulo. Lavango dereligas la lokomotivon de la trajno, izoligante la pasaĝerojn ĝis savmaŝino povas alveni. Dum la nokto, Poirot estas vekita per strangaj bruoj en la halo plej proksime al sia kajuto kaj vidas iun en ruĝa kimono rapidi laŭ la koridoro. Ratchett estas trovita murdita la postan matenon, ponardita dekdufoje.

Poirot kaj Bouc laboras kune por ĉasi la murdinton. Poirot malkovras la bruligitajn restojn de unu el la minacaj notoj de Ratchett, kaj de ĝi deduktas ke Ratchett estis fakte John Cassetti, la viro respondeca por la kidnapo kaj murdo de Daisy Armstrong, bebeto. La morto de Daisy igis ŝian patrinon, Sonia, iri en trofruan naskon, mortigante ŝin kaj la bebon, kaj ŝia patro, kolonelo John Armstrong, faris memmortigon pro funebro. Ankaŭ la familia vartistino, Susanne, akuzita je kunkulpeco en la murdo de Daisy, faris memmortigon.

Poirot trovas sangmakulitan naztukon kun monogramita "H", kaj ŝoforuniforman butonon en la kajuto de Mrs. Hubbard, igante lin trovi la uniformon kaj kimonon metitan en sia valizo. Hubbard poste estas ponardita de malantaŭe kaj ŝi ne povas identigi la kulpulon. La esplordemandadoj de Poirot de la pasaĝeroj identigas rektajn ligojn inter ili kaj la Armstrong-familion. Intervjuante Debenham, Poirot estas pafita en la ŝultro fare de Dro. Arbuthnot, kiu konfesas la murdon de Cassetti; Bouc senkapabligas lin antaŭ ol li povas mortigi Poirot. Tamen, Poirot rapide supozas ke Arbuthnot, sperta iama armea kaŝpafisto, konscie sopiris mortigan pafon.

Poirot kolektas kaj alfrontas la pasaĝerojn ekster la trajno, malkovrante iliajn verajn identecojn:

 La patro de akuzisto MacQueen estis premita persekuti Susanne, sed lia kariero estis detruita kiam ŝi estis postmorte senkulpigita.
 Hardman, iama policoficiro nome Cyrus, estis enamiĝinta de Susanne.
 Pierre Michel, la ŝoforo de la trajno, estis frato de Susanne.
 Dro. Arbuthnot kaj la malsanega Masterman estis kamaradoj de la kolonelo Armstrong.
 Marquez, Schmidt, kaj Estravados laboris por la Armstrong-oj.
 Ms. Debenham estis guvernistino de Daisy.
 Grafino Andrenyi estas fratino de Sonia.
 Princinos Dragomiroff estis baptopatrino de Daisy.
 Hubbard estas fakte Linda Arden, iamaa teatra aktorino, patrino de Sonia kaj avino de Daisy.

Poirot finas ke ili murdis Cassetti kune, ĉiu ponardante lin unufoje. Hubbard prenas la kulpigon por planado de la murdo kaj rekrutado de la aliaj. Debenham portis la kimonon kaj Arbuthnot supraĵe ponardis Hubbard por trompi Poirot. Konsentante ke ilia kialo estis justa, sed devigita rakonti la veron, Poirot defias la pasaĝerojn pafi lin tiel ke ili sukcesos kun la murdo. Anstataŭe, Hubbard prenas la pafilon kaj provas memmortigon, sed ekkonstatas ke ĝi estas malŝarĝita; Poirot testis la karakterojn de la suspektatoj. Li komprenas, ke neniu el ili estas vere murdisto, sed male temas pri grupo de detruitaj animoj suferantaj pro revenĝo kaj malamo. Kun la lokomotivo reen sur la trakojn, Poirot supozas ke justeco estas malebla en tiu kazo, ĉar Cassetti meritis morton. Por la unua fojo, Poirot devas vivi kun mensogo kaj malekvilibro. Li prezentas la teorion de soleca eskapinta murdinto al la jugoslava polico, permesante al la aliaj resti sur la trajno. Dum li eltrajniĝas, britarmea mesaĝisto liveras noton petante al li esplori morton sur NiloKio iĝos la intrigo de alia romano de Agatha Christie kaj respektiva filmo de Kenneth Branagh..

Geaktoraro kaj roluloj

 Tom Bateman kiel Bouc.
 Kenneth Branagh kiel Hércules Poirot.
 Penélope Cruz kiel Pilar Estravados.
 Willem Dafoe kiel Gerhard Hardman/Cyrus Bethman Hardman.
 Judi Dench kiel la princino Natalia Dragomiroff.
 Johnny Depp kiel Edward Ratchett/John Cassetti.
 Josh Gad kiel Hector MacQueen.
 Derek Jacobi kiel Edward Henry Masterman.
 Leslie Odom, Jr. kiel la Dro. Arbuthnot.
 Michelle Pfeiffer kiel Caroline Martha Hubbard/Linda Arden.
 Daisy Ridley kiel Mary Hermione Debenham.
 Marwan Kenzari kiel Pierre Michel.
 Olivia Colman kiel Hildegarde Schmidt.
 Lucy Boynton kiel la grafino Elena Andrenyi/Helena Goldenberg.
 Manuel García-Rulfo kiel Biniamino Márquez.
 Sergei Polunin kiel la grafo Rudolph Andrenyi.
 Phil Dunster kiel la kolonelo John Armstrong.
 Miranda Raison kiel Sonia Armstrong.

 Referencoj 

 Eksteraj ligiloj 
 en imdb

Kategorio:Filmoj aperintaj en 2017
Kategorio:Dramaj filmoj
Kategorio:Krimaj filmoj
Kategorio:Usonaj filmoj
Kategorio:Filmoj adaptitaj de libroj
Kategorio:Misteraj filmoj